La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 3 de maig de 2019 que són les que els corresponen els números 280/2019 a 293/2019 i que s'han tramitat de conformitat amb la valoració de les admissions que s'ha dut a terme.
Es donen per llegides les actes de les sessions dels dies 4 d'abril i 3 de maig de 2019, corresponents a la dotzena i quinzena sessió del Ple de l'any 2019, respectivament.
S'acorda per unanimitat la incorporació a l'ordre del dia la Proposta d'Acord pel qual es desestima la petició d'ampliació del termini per executar la Resolució 187/2019, de 4 d'abril.
Proposta d'acord 187/2019/IE, de 9 de maig, de desestimació de la petició de demora en l'execució
La senyora Elisabet, ponent de la proposta d'Acord, exposa la petició i la motivació de l'ampliació de termini que sol·licita l'Ajuntament de Solsona i motiva la proposta de desestimació, tenint en compte que els arguments que es formulen per sol·licitar la demora en l'execució no van ser posats de manifest oportunament durant la tramitació del procediment de reclamació i la resta d'al·legacions no resulten pertinents.
Es comenten els diferents elements que es plantegen en relació amb l'execució de la Resolució 187/2019, de 4 d'abril i l'oposició expressada per la part reclamant.
Proposta de resolució de finalització de les Reclamacions 5/2019 i 45/2019 (acumulades) per acord de mediació
El senyor Josep Mir, ponent de la Proposta de resolució de finalització de les Reclamacions 5/2019 i 45/2019, de forma acumulada i mitjançant acord de mediació adoptat per les parts, interposades contra el Departament de Treball, Afers Socials i Famílies de la Generalitat de Catalunya en relació amb diversa informació sobre la renda garantida de ciutadania, exposa la tramitació d'aquest procediment i quins són els termes de l'acord entre les parts, que duu a la finalització del procediment.
El ponent posa de manifest la ingent quantitat d'informació sol·licitada sobre la renda garantida de ciutadania i alguns elements de tramitació destacats.
Proposta de resolució d'estimació parcial de la Reclamació 24/2019
La senyora Elisabet Samarra, ponent de la Proposta de resolució d'estimació parcial de la Reclamació 24/2019, interposada contra la l'Ajuntament de Pallejà en relació amb l'accés al llistat del personal de l'Ajuntament i categoria professional, amb la relació desglossada de baixes laborals, fent menció expressa a la causa i la seva durada i temps d'absentisme laboral de cada persona treballadora durant els anys 2017 i 2018, argumenta els elements que fonamenten la proposta d'estimació.
La ponent exposa les característiques generals de la informació reclamada i el sentit de l'informe elaborat per l'Autoritat Catalana de Protecció de Dades.
El senyor Josep Mir planteja la necessitat que es puguin valorar les al·legacions que es facin en fase de trasllat per part de les persones afectades per la informació l'accés a la qual es proposa estimar i formula per tant, les corresponents esmenes al text de la Proposta que seran introduïdes per la ponent a la resolució definitiva.
Es considera oportú destacar aquesta resolució al web de la Comissió.
Proposta de resolució de desestimació de la Reclamació 42/2019
La senyora Elisabet Samarra, ponent de la Proposta de resolució de desestimació de la Reclamació 42/2019, interposada contra el Departament d'Interior de la Generalitat de Catalunya en relació amb l'accés a informació sobre sancions imposades per infraccions de la Llei de protecció de la seguretat ciutadana, fonamenta els elements que duen a desestimar la reclamació, proposta que ja havia estat objecte d'anàlisi al Ple del dia 27 de març de 2019 i que no va ser aprovada a fi de poder concretar elements addicionals sobre la disponibilitat de l'Administració de les dades reclamades.
El senyor Josep Mir proposa una esmena tècnica als antecedents de la Proposta que s'introduirà per la ponent a la resolució definitiva.
Es considera oportú destacar aquesta Resolució al web de la Comissió a fi de remarcar la necessitat que els subjectes obligats abans de resoldre estimar una sol·licitud han de dur a terme les comprovacions tècniques necessàries per conèixer la complexitat que pugui tenir l'extracció de les dades o la informació sol·licitada.
Proposta de resolució d'estimació de la Reclamació 63/2019
El senyor Josep Mir, ponent de la Proposta de resolució d'estimació de la Reclamació 63/2019, interposada contra l'Ajuntament de Sant Hilari Sacalm en relació a diverses qüestions relatives a l'aplicació de la Llei de banderes, assenyala els aspectes més rellevants de tramitació d'aquest procediment i la manca de col·laboració que ha mostrat l'Ajuntament de Sant Hilari Sacalm, elements que han dut a un endarreriment innecessari de la resolució de la reclamació i a la corresponent inviabilitat de la mediació sol·licitada per la persona reclamant, de manera que es conclou amb la Proposta de resolució d'estimació del dret d'accés a la informació demanada.
Proposta de resolució de finalització de la Reclamació 90/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 90/2019 per pèrdua del seu objecte, interposada contra l'Ajuntament de Sant Boi de Llobregat, en relació amb l'accés a informació sobre el sistema de cobertura del lloc de Director de l'Àrea de Governança de l'Ajuntament relaciona els elements de tramitació que han dut a la pèrdua sobrevinguda de l'objecte de la reclamació.
Aquest procediment s'ha tramitat conjuntament amb la Reclamació 93/2019 de la qual també se'n proposa la finalització per pèrdua, atès que en tots dos procediments la persona reclamant ha expressat la seva satisfacció amb la informació que li ha estat lliurada durant la tramitació de les reclamacions davant la Comissió, que en el supòsit de la Reclamació 93/2019 és relativa als llocs de treball ocupats per un empleat i el sistema de provisió.
Proposta de resolució de finalització de la Reclamació 92/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 93/2019 per pèrdua d'objecte, interposada contra l'Ajuntament de Gavà, i relativa a l'accés a informació sobre les hores extres realitzades pels policies municipals de Gavà, relaciona els elements de tramitació que han permès finalitzar aquest procediment per la pèrdua sobrevinguda del seu objecte.
L'Ajuntament en diferents fases ha lliurat la informació a la Secció del Sindicat de Policies Locals (SLP-CME) i així ha quedat documentat en el procediment.
La senyora Elisabet Samarra formula una esmena tècnica al text de la Proposta que serà introduïda pel ponent a la resolució definitiva.
Proposta de resolució de finalització de la Reclamació 93/2019 per pèrdua d'objecte
És objecte d'anàlisi en el punt vuitè de l'ordre del dia.
Proposta de resolució de finalització de la Reclamació 119/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 119/2019 per pèrdua d'objecte, interposada contra l'Ajuntament de Torredembarra, en relació amb informació sobre el contracte per a les funcions de delegada de protecció de dades de l'Ajuntament i l'exercici d'aquestes funcions en un supòsit concret, relaciona els elements de tramitació que han dut a la pèrdua sobrevinguda de l'objecte de la reclamació.
Proposta de resolució de finalització de la Reclamació 144/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 144/2019 per pèrdua d'objecte, interposada contra l'Ajuntament de Canet de Mar, en relació amb l'accés a diversa documentació relativa a molèsties ocasionades per sorolls per uns locals, relaciona els elements de tramitació que han permès que li fos lliurada la documentació a la persona reclamant.
Proposta de resolució de finalització de la Reclamació 168/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 168/2019 per pèrdua d'objecte, interposada contra l'Ajuntament d'Alella, en relació a diverses qüestions relatives a l'aplicació de la Llei de Banderes, relaciona els elements de tramitació que han dut a la pèrdua sobrevinguda de l'objecte d'aquest procediment, en el si del qual ha quedat acreditat que la informació ha estat lliurada a la persona reclamant.
Proposta de resolució de finalització de la Reclamació 186/2019 per pèrdua d'objecte
El senyor Josep Mir analitza conjuntament aquesta Reclamació, que té per objecte conèixer les aportacions municipals al Club Gimnàstic els últims 25 anys, amb la 201/2019 relativa a l'accés a un expedient sobre el Teatre Metropol, i proposa en ambdós casos la finalització per pèrdua sobrevinguda de l'objecte de les dues reclamacions interposades per la mateixa persona, que té la condició de periodista, contra l'Ajuntament de Tarragona.
El ponent posa de manifest que l'Ajuntament de Tarragona ha estimat de forma extemporània el dret d'accés en ambdós casos, deixant oberta la fase d'execució de les resolucions, de la qual en farà el corresponent seguiment la Comissió.
Proposta de resolució de finalització de la Reclamació 191/2019 per pèrdua de l'objecte
El senyor Josep Mir, ponent de la Proposta de resolució de finalització de la Reclamació 191/2019 per pèrdua d'objecte, interposada contra l'Ajuntament de d'Artés, en relació a la data i durada de la concessió del servei d'abastament d'aigua, exposa que la informació li ha estat lliurada a la persona reclamant, que ha interposat moltes reclamacions davant la Comissió en les qual sol·licitava la mateixa informació a diferents ajuntaments de Catalunya, i que per tant, correspon finalitzar el procediment per pèrdua sobrevinguda de l'objecte de la reclamació.
Proposta de resolució de finalització de la Reclamació 192/2019 per pèrdua de l'objecte
El senyor Josep Mir, ponent de la Proposta de resolució de finalització de la Reclamació 192/2019 per pèrdua d'objecte, interposada contra l'Ajuntament de Tarragona per una persona que té la condició de càrrec electe, en relació a la còpia de l'informe sobre el servei d'auditoria, control, seguiment i inspecció de la concessió dels serveis de recollida de residus urbans, neteja viària i de platges i gestió de la deixalleria del municipi de Tarragona, relaciona els elements de tramitació que duen a finalitzar el procediment per pèrdua sobrevinguda de l'objecte de la reclamació, atès que s'ha fet constar que la informació ha estat posada a disposició de la persona reclamant.
Proposta de resolució de finalització de la Reclamació 199/2019 per pèrdua de l'objecte
El senyor Josep Mir, ponent de la Proposta de resolució de finalització de la Reclamació 199/2019 per pèrdua d'objecte, interposada contra els Departaments de la Presidència i de Vicepresidència de la Generalitat de Catalunya en relació a l'accés a informació sobre la inversió en publicitat institucional i en subvencions a mitjans de comunicació, relaciona els aspectes més destacats del procediment que motiven finalitzar el procediment per pèrdua sobrevinguda de l'objecte de la reclamació, atès que la informació que mancava ha estat facilitada a la persona reclamant.
Proposta de resolució de finalització de la Reclamació 201/2019 per pèrdua de l'objecte
És objecte d'anàlisi en el punt tretzè de l'ordre del dia.
Proposta de resolució de finalització de la Reclamació 202/2019 per pèrdua d'objecte
El senyor Josep Mir, ponent de la Proposta de resolució relativa a la Reclamació 202/2019 i de les que són objecte dels dos punts següents de l'ordre del dia, sobre la Reclamació 203/2019 i 204/2019, totes elles interposades contra l'Ajuntament d'Arboç, exposa la informació reclamada, informació sobre la facturació i pagaments a l'empresa que presta el servei d'enllumenat, sobre contractes no menors des del 2015 i sobre dades del Pla de Barris, i relaciona la tramitació conjunta d'aquests tres procediments.
L'Ajuntament ha manifestat que ha posat a disposició de la persona reclamant, que té la condició de càrrec electe, la informació reclamada, sens perjudici que quedi oberta la fase d'execució respecte la Reclamació 202/2019 perquè la informació està en essent recopilada.
La senyora Elisabet Samarra formula una esmena al text de la Proposta de resolució sobre la Reclamació 202/2019 que el ponent introduirà a la resolució definitiva.
Proposta de resolució de finalització de la Reclamació 203/2019 per pèrdua d'objecte
Proposta de resolució de finalització de la Reclamació 204/2019 per pèrdua d'objecte
Proposta de resolució d'estimació parcial de la Reclamació 220/2019
El senyor Josep Mir, ponent de la Proposta de resolució d'estimació parcial de la Reclamació 220/2019 interposada contra Empresa de Serveis i Promocions d'Iniciatives de Tarragona, SA en relació amb les aportacions municipals al Club Gimnàstic els últims 25 anys, exposa la motivació del sentit estimatori parcial d'aquesta Proposta de resolució i les que són objecte d'anàlisi dels dos següents punts de l'ordre del dia, en què la informació és la mateixa, reclamada per la mateixa persona reclamant, però respecte dues altres empreses municipals, l'Empresa Municipal de Mitjans de Comunicació de Tarragona, SA (Reclamació 229/2019) i l'Empresa Aparcaments Municipals de Tarragona, SA (Reclamació 230/2019).
El senyor Josep Mir fa referència a reclamacions anteriors que tenien per objecte la mateixa informació i que ja han estat resoltes per la Comissió en el mateix sentit.
Proposta de resolució d'estimació parcial de la Reclamació 229/2019
Proposta de resolució d'estimació parcial de la Reclamació 230/2019
Proposta de resolució de finalització de la Reclamació 238/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 238/2019 per pèrdua d'objecte interposada contra l'Ajuntament d'Os de Balaguer, que fa referència a l'accés informació sobre l'activitat de la caça, exposa que l'Ajuntament ha resolt estimar l'accés a la informació reclamada de forma extemporània, sens perjudici que quedi obert el seguiment de l'execució.
Proposta de resolució d'inadmissió de les Reclamacions 239/2019, 285/2019 i 286/2019 (acumulades)
El senyor Josep Mir, ponent de la Proposta de resolució d'inadmissió les Reclamacions 239/2019, 285/2019 i 286/2019 (acumulades), plantejades contra l'Ajuntament d'Alforja, exposa que correspon inadmetre les tres reclamacions atès que malgrat s'interposen mitjançant un formulari de reclamació davant la GAIP, el seu contingut no són sol·licituds d'informació pública sinó la revocació d'una autorització i incompliments i queixes sobre l'Ajuntament, de manera que no poden ser objecte de reclamació davant la Comissió per quedar fora del seu àmbit d'actuació i del d'aplicació de la normativa de transparència.
Proposta de resolució d'inadmissió de la Reclamació 251/2019
El senyor Josep Mir, ponent de la Proposta de resolució d'inadmissió de la Reclamació 251/2019, plantejada contra el Departament de la Presidència de la Generalitat que fa referència al coneixement d'actuacions de la Generalitat en matèria suport a les persones amb discapacitat i mobilitat reduïda en diferents àmbits de la Generalitat, exposa que correspon inadmetre la reclamació atès que allò que és sol·licita no és informació existent de la Generalitat.
La senyora Elisabet Samarra formula una esmena al text de la Proposta que s'introduirà a la resolució definitiva.
En relació amb la següent Proposta que és objecte del punt següent de l'ordre del dia, interposada també contra el Departament de la Presidència de la Generalitat per la mateixa persona reclamant, correspon inadmetre-la perquè ha estat presentada abans que finalitzi el termini per resoldre, essent doncs prematura.
Proposta de resolució d'inadmissió de la Reclamació 267/2019
És objecte d'anàlisi en el punt anterior, el vint-i-sisè, de l'ordre del dia.